Mindenki karácsonyfái - Győr Megyei Jogú Város Honlapja
Hétfőn állították fel a Széchenyi téren azt a 10 méter magas, mintegy 20 éves normand fenyőt, amely a város karácsonyfája lesz idén. A különösen szép fenyőfa lakossági felajánlásból származik.
Élőhelyén, Tényőn a Külső-sor utcában lévő magántelken a növény jelentősen túlnőtte az életterét. Az ingatlan tulajdonosa emiatt úgy döntött, szívesen látná közterületen, Mindenki karácsonyfájaként az időközben megkedvelt fát. Az egyeztetéseket követően a Győr-Szol Zrt. koordinálásában, alpintechnika bevonásával hétfőn reggel megtörtént a fenyő szakszerű kivágása. A fát platós teherautón szállították a Széchenyi térre, ahol befaragták, majd beállították a tér korábbi fejlesztésekor erre a célra kialakított karácsonyfa tartóba. Az óriásfenyőt az eldőlés ellen acél sodronyok védik az esetleges szélben.
A hagyományoknak megfelelően Győr városrészeinek központjaiban, illetve a városi köztemetőkben lesznek láthatóak a Mindenki karácsonyfái, amelyek 2018-ban összesen 42 helyszínen díszlenek november 30-ától. 20 helyen meglévő, élő fa az ünnep szimbóluma, 22 helyszínen pedig fát állítottak.
A Győr-Szol Zrt. ezúton fejezi ki köszönetét azon lakosoknak, akik saját fenyőfájukat ajánlották fel a városi közterületek adventi díszítésére. Fenyőfa felajánlók 2018 Karácsonyára: